  Майя Бывальцева Алнаш ёросысь кык пор гуртъёсын - Пор Гондыргуртын но Варалиын – Быдӟым Атыкай оже пыриськем улосчиоссылы синпелетъёс пуктӥзы. Ужъёсты быдэстыны коньдонлэсь оглюкетсэ гуртын улӥсьёс бичазы. Со сярысь ивортодэтъя «Удмуртия» агентстволы «Староутчанское» муниципал кылдытэтлэн тӧроез Людмила Королёва вераз. Соослэн обелискъёс гинэ вал, и соос тӥни уксё бичаса, памятникъёс самообложениен каризы Людмила Королёва, Алнаш ёросысь «Староутчанское» муниципал кылдытэтлэн тӧроезПор Гондыргуртын синпелет вылэ 89 нимъёсты гожтӥзы (51-ез - быремъёслэн но 38-эз – бертэмъёслэн), Варалиын - 68 нимъёсты ( 49-эз - быремъёслэн, 19-эз – бертэмъёслэн). Мари Гондыревоын, котькуд юртэ списокез сётыса, котькудӥз шонерзэ мед учкоз шуыса, лэзьямы ми, озьы оргкомитетын вераськимы. Нош Варалиын кык-куинь интыын список ошемын вал Людмила Королёва, Алнаш ёросысь «Староутчанское» муниципал кылдытэтлэн тӧроезСинпелетъёсты гуртъёс шоры ик пуктӥзы. Тулыс, нош ик вань калыкен люкаськыса, котыразы сяськаос мерттозы на. Пор Гондыгуртын синпелет пуктон ужъёс оглом 140 сюрс манет тыр усизы, со пӧлысь 35 сюрс манетсэ гуртоос люказы, 105 сюрс манетэз элькун коньдэтысь субсидия чотын вуиз. Варалиын 222 сюрс манет пӧлысь 55 сюрс 500 манетсэ гуртын улӥсьёс бичазы, кылемзэ улосвыл коньдэт висъяз Тодэ вайытом, озьы ик калык юрттэмен туэ гужем Можга ёросысь Гозег гуртын Быдӟым Атыкай ожын быремъёслы синпелетэз усьтӥзы.  Тегъёс: Мерлык Удмуртия синпелет БыдӟымАтыкайож Алнаш поръёс буреваён Вормонлы75  